b"\n_START_ARTICLE_\nFurs e ordinacions del regne de Val\xc3\xa8ncia\n_START_SECTION_\nCaracter\xc3\xadstiques\n_START_PARAGRAPH_\nAquesta edici\xc3\xb3 dels Furs forma un volum en foli major, amb text a dues columnes, sense foliaci\xc3\xb3, reclams ni caplletres, tot i que alguns exemplars presenten aquests elements inclosos a m\xc3\xa0. De tota manera, aquest volum, format per 35 quaderns, tots de 8 folis menys el segon que sols t\xc3\xa9 6 folis i l'\xc3\xbaltim que arriba als 10 folis, presenta signatura tipogr\xc3\xa0fica per a facilitar la compaginaci\xc3\xb3._NEWLINE_Aquesta recopilaci\xc3\xb3 cont\xc3\xa9 els furs de Jaume I, amb les r\xc3\xbabriques cl\xc3\xa0ssiques i la divisi\xc3\xb3 en nou llibres, i els furs concedits amb posterioritat, per ordre cronol\xc3\xb2gic, fins a les Corts de 1443-1446._NEWLINE_Els furs estan escrits en catal\xc3\xa0 a excepci\xc3\xb3 dels atorgats en el parlament de 1283, 72 cap\xc3\xadtols coneguts posteriorment com a Privilegium Magnum, alguns dels atorgats per Pere el Cerimoni\xc3\xb3s en les Corts de 1342 i altres disposicions incloses en les recopilacions generals que no s\xc3\xb3n pr\xc3\xb2piament furs (sent\xc3\xa8ncies, provisions, etc.), que ho estan en llat\xc3\xad."